| Auksūdžio akmuo (Laumės lova) |
| --- |
|  |
| 

Auksūdžio akmuo (Laumės lova)Auksūdžio akmuo (Laumės lova)

 |
| Koordinatės  | 

|  |
| --- |
| 56°02′50″š. pl. 21°16′56″r. ilg.﻿ / ﻿56.047114°š. pl. 21.282161°r. ilg.﻿ / 56.047114; 21.282161Koordinatės: 56°02′50″š. pl. 21°16′56″r. ilg.﻿ / ﻿56.047114°š. pl. 21.282161°r. ilg.﻿ / 56.047114; 21.282161 |

 |
| Vieta | Kretingos rajono savivaldybė |
| Seniūnija | Darbėnų seniūnija |
| Aukštis | 1,31 m |
| Plotas | 9 m² |

**Auksūdžio akmuo**, vad. **Laumės lova** (valstybės saugomas geologijos paminklas Nr. 13; senas kultūros paminklų sąrašo Nr. AR522) – mitologinis akmuo šiaurės vakarinėje Kretingos rajono savivaldybės teritorijos dalyje, 0,23 km į pietvakarius nuo Auksūdžio kryžkelės, kelio į Prūdgalį kairėje pusėje, dešiniajame Narštupio krante.

Akmuo
-----

Tai plokščias, netaisyklingos formos, amfibolinis biotitinis granitas (rapakivis). Jis guli ant šono, įdubusiu kraštu, vadinamu *Laumės lova*, atsuktas į rytų pusę. Riedulio aukštis 1,31 m, ilgis – 2,96 m, plotis – 2,66 m, didžiausia horizontali apimtis – 8,27 m.

Teritorijos plotas – 9 m².

Istorija
--------

Seniau riedulys stūksojo Benaičių kaimo žemių rytų pakraštyje, į vakarus nuo Benaičių alkakalnio, Leiknos lankoje, prie akivaro, vad. *Mergos akimi*, kuriame, esą, uogaudama nuskendusi samdinė merga. Virš žemės kyšojo 2,8, m ilgio, 1,2 m pločio ir 1 m aukščio akmens dalis su įdubusia viršūne.

Pasakojama, kad šalia akmens senovėje plytėjo ežeriukas, vėliau pavirtęs šlapia pieva. Jame mėgo maudytis laumės, kurios ilsėdamos ir miegodamos ant akmens išgulėjusios įdubą, gavusią „Laumės lovos" vardą.

1959 m. riedulį melioratoriai nustūmė prie skaldymui sustumdytų akmenų netoli Benečių sodybos. 1972 m. paskelbtas respublikinės reikšmės archeologijos paminklu (AR522). Apie 1976 m. buvo velkamas į Darbėnų akmenskaldę, tačiau Auksūdyje traktorius sugedo, todėl akmuo buvo išverstas ir paliktas pakelėje.

Tyrimai
-------

1959 m. žvalgė Juozas Mickevičius, 2007 m. – Julius Kanarskas.

Šaltiniai
---------

1. ↑  Lietuvos geologijos paminklai ir draustiniai. Parengė A. Linčius. – Vilnius: Mokslo ir enciklopedijų leidykla, 1994
2. ↑  Vykintas Vaitkevičius. Senosios Lietuvos šventvietės: Žemaitija. – Vilnius: Diemedžio leidykla, 1998, p. 61
3. ↑  Lietuvos TSR kultūros paminklų sąrašas. – Vilnius, 1973, p. 137
4. ↑  Julius Kanarskas. Auksūdžio, Benaičių mitologinis akmuo, vad. Laumės lova, Auksūdžio k. Darbėnų s-ja, Kretingos r. sav. Klaipėdos aps.: Istorinė pažyma. – 2007, gegužės 2 // Kretingos muziejaus mokslinis archyvas

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKretingos rajono savivaldybės saugomos teritorijos |
| --- |
|  |
| Regioniniai parkai | 
Salantų regioninis parkas |
|  |
| Valstybiniai draustiniai | 
Grūšlaukės kraštovaizdžio • Kartenalės entomologinis • Minijos ichtiologinis • Sudėnų botaninis-zoologinis |
|  |
| Gamtos paminklai | 
Akmuo Daubos kūlis • Akmuo Kūlių Bobelė • Pelėkių akmuo |
|  |
| Valstybiniai gamtos paveldo objektai | 
Akmuo Laumės lova • ~~Galdiko ąžuolas~~ • Plokščių ąžuolas • Sakuočių akmuo • Salantų kaštonas • Sauserių ąžuolas • Tamožinės miško ąžuolas • Tamožinės miško pušis • Vaineikupio ąžuolas |

 |